МеттахӀоттийначу Нохч-ГӀалгӀайн АССР мехкан яра дикка хийцаелла, йохочу хене хьаьжча (1944 шеран 7 мартехь). Масала, Къилбаседа ХӀирийчоьнан Пригородни кӀошт юха ца ерзийра республикин юкъа, дӀаелира Къилбаседа ХӀирийн АССР. Кхин а ца магийра ховша арадахале Ӏийначу ГаланчӀожан, ЧӀебарлойн, Шаройн кӀоштийн мехкашка, Итон-Кхаьллан а, Шуьйтан а кӀоштийн цхьацца меттигашка. Иштта ша-тайпа НГӀАССР дайна мехкаш меттахӀиттош, НГӀАССР юкъа делира оьрсий а, кхин вайнеха доцу къаьмнаш деха  Невран, Каргалинскин, Шелковски кӀоштийн мехкаш, хьалха Ставрополан мехкан юкъахь хилла.